**Strigat în pustie**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu chiotele-ți de lumina

și cu-adâncul ochilor de mare,

cu urmele în lut ce ți le lasă

nenumăratele fecioare

cutremurate-n clipa asta

de-un dor

pe minunatul tau pământ,

te chem:

vino, Lume,

vin'.

Adie-mi în urechile ganguritul de izvoare,

la cari în miez de noapte

nevăzuti de nimeni strugurii

desprinși de vițe ți s-adună

să-și umple boabele de must,

și-apoi-cu dărnicia ta de moarte

vino,

Lume,

vin'.

Și răcoreste-mi

fruntea-nfierbântată

ca nisipul dogorat

pe care calcă-ncet, încet

prin pustie un profet.